stanford-oval/wikipedia huggingface dataset:
הטבח בבית הספר קלן
המבצע

ווילי וולטר סיפרט (19 ביוני 1921 - 11 ביוני 1964) נולד בביקנדורף, קלן, גרמניה. בנו הבכור של נפח זכוכית, סיים סיפרט את חינוך החובה שלו בהרנפלד והחל לעבוד כשוליה אצל חרש מתכת במפעל למכונות, התלמדות אותה סיים בהצלחה ב-1939. ב-1941 גויס ללופטוואפה והוצב בבית הספר לטכנולוגיית לחימה של חיל האוויר. קודם במהרה לדרגה סמל והוצב בסוללת נ"מ, ועם תבוסתה של גרמניה הנאצית נפל בשבי כאסיר מלחמה למשך מספר חודשים.
בתום המלחמה עבד במפעל לייצור כלי רכב לפני שהצטרף למשטרה ב-14 בנובמבר 1945. ב-23 באוגוסט 1946, קיבל טיפול רפואי עבור בעיות שיעול כרוניות, ולאחר שנבדק בידי רופא מומחה אובחן כחולה שחפת בריאתו הימנית ושוחרר מעבודתו במשטרה. מאותו יום והלאה ניסה סיפרט לקבל סיוע מגורמי הרווחה, אשר לטענתו התייחסו אליו באופן לא הוגן ורימו אותו מפנסיית המלחמה שלו.
ב-1953 מחלת השחפת שלו התגלתה כרדומה וסיפרט טען כי יכולתו לקיים את עצמו צנחה בכ-30%, על אף שכל קשר בין מחלתו ובין מאסרו במהלך המלחמה נשלל. סיפרט התנגד לכך בתוקף והאשים את רופאיו בכתיבת מסמכים רפואיים כוזבים, ושלח מכתבים ארוכים לשלל גורמים ורשויות שונים בנוגע לבעיותיו.
ב-1954 נבדק סיפרט בידי קצין בריאות ציבורי אשר סבר כי אין לו צורך בקבלת מרשם או טיפול מיוחד, אך הציע לשלוח אותו לסנטוריום לתקופת אבחנה. כמו כן רשם הרופא בדו"ח הרפואי שהתרשם כי סיפרט הוא אדם ערמומי מאוד ושאינו רוצה להבריא. סיפרט התנגד בתוקף לממצאי הרופא וכתב מכתב ארוך בשם "פוליטיקה חברתית - רופאים חברתיים - רצח חברתי".
לאחר מכן נבדק סיפרט בידי רופא מומחה לנוירולוגיה ופסיכיאטריה, אשר ציין בחוות דעתו את התנהגותו המשונה של סיפרט, את חוט המחשבה המפוזר שלו, ואת חיוכו התמידי שהופיע לעיתים במצבים לא מתאימים. כמו כן הבחין כי סיפרט הביע מחשבות פרנואידיות בנוגע לרופאיו והתנהג בצורה פנאטית, ממצאים שרומזים כי ייתכן והוא סובל מסכיזופרניה, אך מאחר שלא הציג סימני מסוכנות או אלימות לא ראה הרופא צורך באשפוזו במוסד פסיכיאטרי.
באותה תקופה חשף סיפרט בפניו אחיו הצעיר שברצונו לחטוף ילדות צעירות ולהשתמש בהן ככל שירצה. לפי עדותו של אחיו, תכנן סיפרט לארוב לילדות בסמוך לכבישים כפריים, להמם אותן ולהביאן לביתו שם ישמור אותן במרתף, שאת בנייתו כבר החל לתכנן.
ב-7 באוקטובר 1955, התחתן סיפרט עם רנטה אורסולה, שנפטרה כעבור שש שנים ב-11 בפברואר 1961, כתוצאה מתסחיף במהלך לידה מוקדמת. משפחתו דיווחה כי סיפרט "התפרק" לחלוטין בשל מותה של אשתו, וראה את הרופאים כאשמים העיקריים וכאחראיים לכך באופן אישי. הוא כתב מכתב באורך מאה ועשרים עמודים בשם "הריגת אם - גורל אינדיבידואלי וניתוח מערכתי", אותו שלח לסוכנויות שונות, לרופאים, וליצרני תרופות, ובו ניסה להוכיח שהטיפול שאשתו קיבלה היה שגוי, האשים את החברה בפשעים שונים והשווה את צוות הרופאים לרוצחים.
סיפרט הכין את כל כלי הנשק שלו כחודשיים לפני ההתקפה על בית הספר. החנית הוכנה משילוב של מקל מטאטא וסקרייפר, האלה מצינור של משאבה, והלהביור מתרסיס קוטל חרקים אותו מילא בשמן מנוע ישן ומדלל צבע.
הטבח

ב-11 ביוני 1964, מעט אחרי השעה 09:00 בבוקר, התקרב סיפרט לשטחי בית הספר כשהוא חמוש בלהביור מתוצרת ביתית, בחנית ובאלה. בית הספר היה מורכב מבניין מרכזי אחד וארבעה צריפי עץ המכילים כל אחד כשני חדרי כיתות, וסך הכל היה מאויש ב-8 מורים ו-380 תלמידים.
כשנכנס לבית הספר דרך השער הקטן יותר נצפה סיפרט בידי שלושה שומרים אשר חשבו אותו לאיש אחזקה אשר הגיע לתקן את המנעול השבור של השער, ושאלו אותו לפשר מעשיו. הוא התעלם מהם וחסם את השער עם בלוק עץ, מתקדם לעברה של אנה לנגוהר, מורה אשר שהתה באותה העת בחצר יחד עם קבוצת תלמידות. כשלנהוגר, אשר הכירה את סיפרט, שאלה אותו אם היא יכולה לעזור לו, הוא הצית את הלהביור ותקף אותה ואת הילדות.
משם המשיך לכיוון הצריפים והחל לנפץ את החלונות עם אלתו, מכוון את הלהביור לעבר התלמידים ומצית אותם. הוא המשיך לתקוף את התלמידים אשר התרוצצו וקפצו בכל רחבי המבנה הבוער עד שאזל הדלק של הלהביור, אותו השליך על הרצפה.
כשאחת המורות, גרטרוד בולנראת', יצאה אל חצר בית הספר, דקר אותה סיפרט בחזה עם חניתו והלך לכיוונן של אורסולה קוהר ומורה נוספת, אשר סגרו בפניו את הדלתות. סיפרט הצליח לפתוח אחת מהן בכוח, גורם לקוהר לאבד את שיווי משקלה וליפול. לאחר שהיא התגלגלה במורד גרם המדרגות ונחתה על הרצפה סמוך לבניין, דקר אותה סיפרט בשתי הרגליים ובכתף.
לאחר מכן נמלט סיפרט מבית הספר ובלע קוטל חרקים רעיל בשם פראת'יון או E605 בניסיון להתאבד, אך מאחר שהחומר היה מדולל הוא לא מת באופן מידי. שלושים אנשים שונים מצוות בית הספר רדפו אחריו לכיוון תעלת פסי רכבת, שם עצר וניסה להרחיק אותם עם חניתו. כאשר המשטרה הגיעה לזירה בשעה 09:38 ניסה סיפרט לדקור את אחד השוטרים, אך נורה ברגלו ונוטרל. הוא נעצר ונלקח למחלקה הרפואית של האוניברסיטה בלינדנת'הל שם תוחקר מספר פעמים לפני שמת בשעה 20:35.
ההתקפה נמשכה בערך כרבע שעה. אורסולה קוהר מתה במקום, בעוד שגרטרוד בולנראת' נכנעה לפצעיה ומתה בבית החולים בשעה 13:00. יחד עם המורות אנה לנגוהר וווילטרוד שווידן, עשרים ושמונה תלמידים נלקחו לבית החולים כאשר חלקם סובלים מכוויות ב-90% מגופם. שמונה תלמידות מתו בשבועות שלאחר מכן.
הקורבנות

גרטרוד בולנראת', בת 62, מתה ב-11 ביוני
אורסולה קוהר, בת 24, מתה ב-11 ביוני
דורות'י בינר, בת 9, מתה ב-15 ביוני
רנטה פוהלן, בת 9, מתה ב-19 ביוני
אינגברג האן, בת 9, מתה ב-30 ביוני
רות' הופמן, בת 10, מתה ב-20 ביוני
קלרה קרוגר, בת 9, מתה ב-16 ביוני
סטפן לישקה, בת 9, מתה ב-16 ביוני
קארין ריינהולד, בת 11, מתה ב-20 ביוני
רוזל רוהריג, בת 12, מתה ב-18 ביוני
הערות שוליים

↑  Maniac Sprays Fire on Cologne Pupils Archived 2018-06-12; at the Wayback Machine, The New York Times (12 June 1964)
↑  Maniac uses 'flamethrower' on pupils, The Windsor Star (11 June 1964)
↑  German killer hazy on massacre, The Windsor Star (12 June 1964)
↑  Death certificate of Walter Seifert, Archived 2016-12-30; at the Wayback Machine, Digitales Historisches Archiv Köln (p. 167)
↑  Kiehne, Karl: Das Flammenwerferattentat in Köln-Volkhoven, in Archiv für Kriminologie, Vol. 136; F.C.W. Vogel, 1965.
↑  Der 11.06.1964, Archived 2012-12-19; at the Wayback Machine, Bürgerverein Köln-Volkhoven-Weiler e.V.
↑  Das Attentat von Köln-Volkhoven, Archived 2007-12-16; at the Wayback Machine, Ursula-Kuhr-Schule
↑  Another child dies of attack by flamethrower, Star-News (16 June 1964)
↑  Das 7. Todesopfer in Köln, Archived 2013-02-10; at archive.today, Hamburger Abendblatt (19 June 1964)
↑  Cologne Maniac's Toll Now 8, Archived 2018-06-12; at the Wayback Machine, The New York Times
↑  Sixth Cologne child dies, The Press-Courier (20 June 1964)
↑  Drei Kinder ringen mit dem Tode, Archived 2013-02-10; at archive.today, Hamburger Abendblatt (18 June 1964)
↑  Two children die of injuries, Star-News (21 June 1964)
המודל של בנג'מין גראהם

המודל של בנג'מין גראהם הוא מודל המשמש להערכת ערכה של חברה המבוטא בנוסחה שעוצבה על ידי בנג'מין גראהם. הנוסחה כפי שתוארה על ידו במהדורת 1962 של ספרו "ניתוח ניירות ערך", היא:
כאשר:
V - ערך פנימי למניה (Intrinsic Value)‏.
EPS - רווח למניה ב-12 החודשים האחרונים.
8.5 - מכפיל רווח קבוע לחברה ללא צמיחה.
G - קצב צמיחה שנתית צפוי עבור 7 עד 10 השנים הבאות.
נוסחה זו אינה מוצבת ביחס לשערי הריבית. הנוסחה נחשבת לפשטנית, ובעלת ערך מעשי מזערי לרוב המשקיעים [דרוש מקור]. למשל, חברה עם קצב צמיחה צפוי של 10% ברווח למניה יכול להיות במכפיל רווח של 28.5 כדאי לה להיות אפשרית לקניה. רוב משקיעי ערך היו דוחים את זה. לפחות חצי מהמניות ב-s&p 500 עומדות בקריטריונים הללו ורוב משקיעי ערך לא היה קונים אותם במכפיל של 28.5 או מכפיל קרוב לכך. מצד שני, אם החברה יכולה לגדול בהכנסות בשיעור כזה במשך 30 שנים, זאת תהיה מציאה.
אף על פי כן, גראהם גם הטיף ללקיחת שוליים של ביטחון. לכן אם נקבל את הנוסחה הזאת ונגדיר של 50% שולי בטיחות נגיע למכפיל רווח של 14.25 בדוגמה הנ"ל. משקיעי ערך רבים היו חושבים בצורה רצינית לגבי קנית חברה עם מכפיל 14 וגידל בהכנסות ב-10% כל שנה.
ואז, הוא תיקן את הנוסחה שלו ב-1974 (בנג'מין גראהם, "העשור 1965–1974: המשמעות שלו לאנליסטים כלכליים, התחיה של הערך") כדלהלן:
גראהם הציע כלי מעשי ישיר לצורך הערכה של הערך הפנימי של המניה. המודל שלו מציג גישה להערכה מעשית שמתמקדת בנתונים העיקרים שקשורים לשוק ומשתנים ספציפיים לחברה.
הנוסחה של גראהם מציעה לחשב את הערך הפנימי של החברה כך:
כאשר:
V: ערך פנימי של המניה.
EPS: רווח למניה ל-12 החודשים העוקבים.
8.5 : הקבוע מייצג מכפיל רווח מתאים לחברה ללא צמיחה כפי המוצע על ידי גראהם.
G: הערכת קצב הצמיחה של החברה בטווח של 5 השנים הבאות.
4.4: התשואה הממוצעת של אג"ח חברות בדרוג גבוה בשנת 1962, השנה בה פורסם מודל זה.
Y: התשואה הנוכחית של אג"ח חברות המדורג AAA.
כדי לישם את התאוריה הזו לכדי החלטת קנייה-מכירה, לכל חברה יש את ערך ה RGV שלה (ערך גרהאם מקורב). RGV נקבע על ידי חלוקת הערך הפנימי של המניה (V) על ידי המחיר הנוכחי שלה (P).
ערך של פחות מ-1 מסמן על מניה יקרה מידי ולכן אין לקנות אותה, כאשר ערך RGV של יותר מ-1 מראה על מניה מוערכת מעט מידי ועל כן יש לקנות אותה.
בגלל האומדנים בהם היא משתמשת, קשיים יכולים להיווצר בלהעריך מניות של חברות קטנות וחדשות באמצעות מודל הזה וכן כל מניה עם גידול של הכנסה לכל מניה לא עקבי. המודל יעיל ביותר בגלל פשטותו אבל זו גם המגבלה שלו, המודל אינו פועל טוב על כל מניה.
לכן, החישוב סוביקטיבי כאשר הוא נשקל לבדו. ועל כן לעולם הוא לא צריך להיות בשימוש לבד; המשקיע חייב לקחת בחשבון גורמים אחרים כמו:
ערך הנכסים נטו כדי לקבוע את יכולת הקיום הכספית של החברה המדוברת.
ערך נכס נוכחי כדי לקבוע יכולת קיום כספית של הטווח הקצר של החברה.
D/E חוב ליחס הון עצמי.
איכותו של תיק הנכסים הנוכחים.
המכון למחקר יישומי - ירושלים

| --- | --- |
אין תמונה חופשית
 ארגון
 תקופת הפעילות:  1990–הווה (כ־34 שנים) 
 מיקום
 מיקום:  הרשות הפלסטינית בית לחם
 מדינה:  מדינה פלסטינית מדינה פלסטינית
 www.arij.org
 
המכון למחקר יישומי - ירושלים (באנגלית: Applied Research Institute - Jerusalem, או ‏ARIJ) הוא ארגון חוץ ממשלתי פלסטיני שהוקם בשנת 1990, אשר משרדו הראשי בבית לחם שבגדה המערבית. ארגון ARIJ פעיל במיזמים מחקריים בתחומי ניהול משאבי טבע, ניהול מים, חקלאות בת-קיימא, קידום נשים ודינמיקה פוליטית של פיתוח בשטחים הפלסטיניים.
בשנת 2014 הופיע המכון ברשימת ארגונים שקוראים לאנשים בעולם להצטרף לחרם על ישראל במסגרת ה-BDS. על פי עמותת NGO monitor, לארגון מדיניות אנטי ישראלית הכוללת תמיכה ב-BDS, "שימוש במוטיבים אנטישמיים קלאסיים" כנגד ישראל ושימוש בעובדות שקריות.
מיזמים של המכון

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
למכון מספר מיזמים כדוגמת חיזוק ארגוני זכויות אדם פלסטינים, מיצוי מקורות השגת מים וקידום הקמת מדינה פלסטינית.
מיזמים של המכון > טיפול בפסולת עצי זית

ב-2011, בשיתוף עם מכון מחקרי בברמרהאפן, אוניברסיטת אקסטרמדורה, והמכון לטכנולוגיית ממברנה, של המועצה הלאומית האיטלקית למחקר, החל הארגון במיזם בנושא טיפול בפסולת עצי זית בשטחי הרש"פ. הפרויקט ממומן על ידי האיחוד האירופי.
הערות שוליים

↑  Values & Principles, דף ערכים ועקרונות באתר המכון
↑  נועם דביר, אפשרות של גשר, באתר הארץ, 3 בפברואר 2012
↑  Joint Call to Action: July 2014 - Month against the Apartheid Wall! | Stop the Wall, web.archive.org, ‏2016-07-02
↑  המכון למחקר יישומי ירושלים (ARIJ), באתר המכון לחקר ארגונים לא-ממשלתיים
↑  ON-GOING PROJECTS (פרויקטים מתמשכים), באתר המכון
| --- | --- |
בקרת זהויות :  NLI: 987007264989505171  ISNI: 0000 0001 2191 6905  LCCN: n96002374  SUDOC: 103851178  VIAF: 156102076   WorldCat (עם VIAF): 156102076
המאה ה-24 לפנה"ס

המאה ה-24 לפני הספירה היא התקופה שהחלה בשנת 2400 לפנה"ס והסתיימה בשנת 2301 לפנה"ס.
אירועים בולטים בעולם

2375 לפנה"ס – מצרים, שושלת 5 – מותו של פרעה צ'ד כא רע, ועלייתו לשלטון של אוּנַס.
2366 לפנה"ס – שלושת המלכים וחמשת הקיסרים בסין – מותו של הקיסר קוּ, הקיסר גְ'ה עולה לשלטון (תאריכים משוערים).
2358 לפנה"ס – שלושת המלכים וחמשת הקיסרים בסין – הקיסר גְ'ה מפנה את כסאו, הקיסר יָאו עולה לשלטון (תאריכים משוערים).
2350 לפנה"ס – לוגלזגיסי, מלך אומה כובש את גו-אדין ומאחד את ממלכת שומר.
2345 לפנה"ס – מצרים, שושלת 5 – רציחתו של פרעה אוּנַס, ועלייתו לשלטון של טטי מייסד השושלת השישית.
2334–2279 לפנה"ס – סרגון מאכד פולש למסופוטמיה, ומייסד את האימפריה האכדית.
2333 לפנה"ס – מצרים, שושלת 6 – רציחתו של פרעה טטי, ועלייתו לשלטון של אוסר כא רע.
2332 לפנה"ס – מצרים, שושלת 6 – מותו של פרעה אוסר כא רע, ועלייתו לשלטון של פפי הראשון.
סיום השושלת ה-5 של מצרים, תחילת השושלת ה-6 של מצרים.
ייסוד המדינה הראשונה בתולדות ההיסטוריה באזור קוריאה על ידי טאנגון, תחילה נקראה קוצ'וסון או צ'וסון ולפי עדויות ארכאולוגיות ידוע כי למרות קיומה עוד חיו בשאר חלקי קוריאה מספר תרבויות שבטיות.
העיר אבלה שבסוריה נהפכת למרכז סחר חשוב.
ערים חדשות

פרק זה לוקה בחסר. אנא תרמו לוויקיפדיה ו.
אישים משמעותיים

אורוקָגינה, מלך לגש שבדרום מסופוטמיה, אשר נחשב למחוקק הראשון בהיסטוריה האנושית[דרושה הבהרה].
דנגון, מנהיג מאזור קוריאה.
פתחותפ (אנ'), פקיד מצרי אשר כותב לבנו את ספר "ההוראות", ספר זה נחשב עד היום לחיבור הפילוסופי הראשון בהיסטוריה האנושית.
סרגון מאכד, מייסד האימפריה המסופוטמית הקדומה ביותר המוכרת בהיסטוריה.
תגליות והמצאות

גידול דבורים במצרים
המפלגה הסוציאל-דמוקרטית (אסטוניה)

| --- | --- |

 מדינה:  אסטוניה
 מנהיגים:  Lauri Läänemets 
 תקופת הפעילות:  1990–הווה (כ־34 שנים)
 אידאולוגיות:  סוציאל-דמוקרטיה
 מטה:  טאלין 
 מיקום במפה הפוליטית:  שמאל-מרכז 
 ארגונים בינלאומיים:  מפלגת הסוציאליסטים האירופאים
 נציגויות בפרלמנטים
 הפרלמנט של אסטוניה:  15 / 101
 הפרלמנט האירופי:  1 / 751
 www.sotsdem.ee
 
המפלגה הסוציאל-דמוקרטית (באסטונית - Sotsiaaldemokraatlik Erakond) היא מפלגה סוציאל-דמוקרטית אסטונית. המפלגה נודעה בעבר כ"מפלגת המתונים" (Rahvaerakond Mõõdukad), ושינתה את שמה לשם הנוכחי בשנת 2004. המפלגה נוסדה בסוף שנות השמונים כאשר החלה אסטוניה בקבלת עצמאותה מברית המועצות. בסיסה של המפלגה היה התאגדויות סוציאל-דמוקרטיות קיימות. בשנת 1995 התאחדה המפלגה עם מפלגת מרכז-ימין אגררית, ליצירת "מפלגת המתונים", ובשנת 2004 התאחדה עם מפלגת מרכז-ימין נוספת בשם "מפלגת העם". המפלגה אוחזת בערכים סוציאל-דמוקרטיים, אך השתתפה בקואליציות באסטוניה רק כאשר אלו נוצרו על ידי מפלגות ימין-מרכז.
המפלגה אינה נחשבת למפלגה גדולה, ומעולם לא הייתה בשלטון באסטוניה. כיום (2010) יש למפלגה 15 מושבים מתוך 101 המושבים בפרלמנט האסטוני, אך המפלגה זכתה להישג נאה בבחירות לפרלמנט האירופי בשנת 2004, והשיגה 36.8% מהקולות, מה שהיקנה לה זכות לשלושה מושבים בפרלמנט. בבחירות בשנת 2009 לא הצליחה לחזור על הישג זה, וזכתה ל-8.69 אחוזים ולמושב אחד. המפלגה היא חברה באינטרנציונל הסוציאליסטי משנת 1990 ובמפלגת הגג של הסוציאליסטים באיחוד האירופי, מפלגת הסוציאליסטים האירופאים משנת 2003. מנהיג המפלגה כיום הוא יורי פיהל.
המאה ה-21 לפנה"ס

המאה ה-21 לפנה"ס היא התקופה שהחלה בשנת 2100 לפני הספירה והסתיימה בשנת 2001 לפני הספירה. זוהי המאה ה-21 לפני תחילת הספירה הנוצרית.
אירועים בולטים בעולם

2088 לפנה"ס: שושלת שְׂיָה בסין – מותו של המלך טָאי קָאנְג, ועלייתו של המלך ג'ונְג קָאנְג.
2075 לפנה"ס: שושלת שְׂיָה בסין – מותו של המלך ג'ונְג קָאנְג, ועלייתו של המלך שְׂיָאנְג.
2040 לפנה"ס: מנתוחותפ השני, שליט השושלת ה־11 של מצרים, מאחד את מצרים מחדש. תקופת הממלכה התיכונה מתחילה.
2007 לפנה"ס: שושלת שְׂיָה בסין – מותו של המלך שְׂיָאנְג ותפיסת השלטון על ידי הָאן ג'וֹאוּ, ולידתו של משקם שושלת שְׂיָה, שָׁאוקָאנְג.
2004 לפנה"ס: לאחר פלישת עילמים מכיוון מזרח ואמורים מכיוון מערב נופלת אור. ראשית התקופה הבבלית הקדומה.
השושלת ה-9 של מצרים
הקמת אתר סטונהנג' באנגליה
אנתפ הראשון משליט את מרותו על מצרים, תחילת תקופת הממלכה התיכונה
על פי המסורת היהודית, בערך בתקופה זאת יצא תרח במסעו עם משפחתו מאור כשדים לכיוון כנען ולאחר מותו המשיך את המסע אברהם אבינו
אור-נמו, מלך שומר, בונה את הזיקורת הגדול של אור המוקדש לאל ננה
הרס העיר השנייה שהוקמה באתר טרויה, התושבים מסתירים אוצרות זהב ותכשיטים, ב-1871 יגלה ההיסטוריון היינריך שליימן מגרמניה את האוצרות וייחס אותם בטעות לפריאמוס, מלך טרויה מהאיליאדה
עליית חשיבות של עיר לרסה בשומר.
אנשים משמעותיים

שולגי, מלך שומר. נפטר בשנת 2024 לפנה"ס.
אברהם אבינו, אב מקראי. חי במאה זו, על פי סדר עולם רבה.
נחור, דמות מקראית. נולד בשנת 2075 לפנה"ס (לפי סדר עולם רבה).
תרח, דמות מקראית. נולד בשנת 2046 לפנה"ס (לפי סדר עולם רבה).
שן נונג, שליט סין
אנתפ הראשון
תגליות והמצאות

התיאור הראשון בכתב של הסכיזופרניה
שן נונג מכין את משקה התה הראשון
מתמטיקאים ממסופוטמיה מחלקים את המעגל ל-360 מעלות מכיוון ששיטת הספירה שלהם הייתה מבוססת על המספר שישים.
שולגי מקים בתי ספר בניפור ואור ומכנה אותם "אדובה" (בית הלוחות)
תרבות ואומנות

בתקופה זו כנראה נכתבו עלילות גילגמש
הפיתול המצחי העליון

| --- | --- |

 שיוך:  פיתולי המוח 
 תיאור ב:  האנטומיה של גריי (מהדורה 20) (821) 
 מזהים
 לטינית (TA98):  gyrus frontalis superior 
 טרמינולוגיה אנטומיקה:  A14.1.09.121 
 TA2 (2019):  5456 
 מזהה נרולוקס:  birnlex_1303 
 מזהה נרוניימס:  83 
 FMA:  61857 
 
הפיתול המצחי העליון (באנגלית: Superior frontal gyrus) או בקיצור ה-SFG הוא פיתול בקליפת המוח, העליון מבין ארבעת הפיתולים שבאונה המצחית וחלק מן האונה הקדם מצחית. הפיתול תחום צידית (לטרלית) על ידי החריץ המצחי העליון, מרכזית (מדיאלי) על ידי החריץ האורכי (אנ') ואחורית על ידי החריץ הקדם-מרכזי. צידית לו נמצאהפיתול המצחי האמצעי ואחורית לו נמצא הפיתול הקדם-מרכזי המהווה את מקום משכנו של האזור המוטורי העיקרי.
תפקוד

הפיתול מעורב בתפקודים קוגניטיביים גבוהים, אשר ככל הנראה ייחודיים למוח האנושי כמו דיבור וצחוק, ממחקר אשר השתמש בשיטת PET על מנת לחקור את המעגלים המוחיים המעורבים בגמגום נמצא כי הפיתול פעיל ביתר שאת בעת גמגום, עובדה אשר מעמדה אותו כרכיב בהנעת דיבור רצוני, עם זאת מחקרים מאוחרים יותר לא הצליחו לשחזר את פעילות זו. כמו כן החוקר הישראלי יצחק פריד מצא כי גרייה של אזורים ב-SFG גוררת פרץ צחוק בלתי נשלט, כאשר העוצמה של הצחוק ומשך הזמן שלו תלויים ביחס ישר לעוצמת הגריה. נוסף לתפקידים אלו לפיתול תפקיד מרכזי בתהליכים מטא קוגניטיביים של מודעות עצמית.
הערות שוליים

1 2  Fried, I., Wilson, C. L., MacDonald, K. A., & Behnke, E. J. (1998). Electric current stimulates laughter. Nature, 391(6668), 650.
↑  Fox, P. T., Ingham, R. J., Ingham, J. C., Hirsch, T. B., Downs, J. H., Martin, C., ... & Lancaster, J. L. (1996). A PET study of the neural systems of stuttering. Nature, 382(6587), 158.
↑  Goldberg I, Harel M, Malach R (2006). "When the brain loses its self: prefrontal inactivation during sensorimotor processing". Neuron. 50 (2): 329–39. doi:10.1016/j.neuron.2006.03.015. PMID 16630842.
| --- | --- |
בקרת זהויות :  TA98: A14.1.09.121
המחאה על מחירי הדלק במקסיקו (2017)

מחירי הדלק במקסיקו לאחר ההעלאה - צולם בתחילת ינואר 2017
המחאה על מחירי הדלק במקסיקו החלה ב-1 בינואר 2017 והסתיימה ב-10 בינואר 2017.
רקע

עם בחירתו לנשיא מקסיקו הציג אנריקה פניה נייטו יוזמה בשם "רפורמת האנרגיה" בה מוצע שינוי מבני בשוק הדלק שיגביר את התחרותיות ויוריד מחירים למשתמש הביתי.
ב-26 באוקטובר 2016 אישר קונגרס האיחוד המקסיקני את תקציב 2017, ובו עלייה בשיעור המיסים על דלק ומוצריו.
ב-1 בינואר 2017 עלו מחירי הדלק בכ-20%, ובאזורים רבים במדינה נרשם מחסור בדלק. עליית המחירים נקראת בפי העם gasolinazo, או בתרגום חופשי "שוד הגז".
כתוצאה מעליית מחירי הדלק עלו גם מחירי התחבורה הציבורית ומחירי החשמל בחלקים של מקסיקו.
תחילת המחאה

ב-1 בינואר החלו הפגנות ותהלוכות מחאה במקסיקו סיטי ובערים נוספות נגד "שוד הגז", והמפגינים חסמו את הכביש המוביל לקרטרו למשך מספר שעות.
ב-5 בינואר התפשטה המחאה לרוב אזורי מקסיקו. בהפגנות נרשמו עימותים רבים בין המפגינים לבין כוחות המשטרה. בעיר מונטריי הפגינו כ-15 אלף בני אדם. ההפגנה הייתה ברובה שקטה, אך מספר מפגינים השליכו אבנים ובקבוקי תבערה לעבר ארמון הממשלה של נואבו לאון וקראה קריאות "אתם לא העם". במדינת וראקרוס חילק המושל תלושי מזון למפגינים ובכך הפחית מעוצמת האלימות במחאה.
במהלך המחאות נפצעו מפגינים רבים, ואחד המפגינים בווראקרוס מת מפצעיו. נעצרו מאות מתפרעים ברחבי המדינה.
מעשי ביזה

ההפגנות לוו בהתפרעויות אלימות ומעשי ביזה נרחבים. על פי משטרת מקסיקו, מעשי הביזה מתבצעים בדרך כלל בידי כנופיות של צעירים המגיעים למוקדי ההפגנות ונוקטים במכוון במעשי אלימות מתוך מטרה לבזוז את החנויות הסמוכות.
במדינת פואבלה התושבים המתגוררים ליד מרכזי קניות הצטיידו במקלות ובאבנים על מנת להדוף ניסיונות ביזה.
תגובות

ב-4 בינואר 2017 נשא נשיא מקסיקו אנריקה פניה נייטו נאום לאומה, ובו אמר שההחלטה על רפורמת הדלק הייתה החלטה קשה אך הכרחית ליציבותה של הכלכלה המקסיקנית. למחרת הרחיב עוד בנושא זה, ואמר שהסובסידיות הממשלתיות על הדלק גרמו לעלייה בחוב הציבורי ובמסים, וגרמו לתוצאות חברתיות שליליות.
מספר מפלגות, הן בקואליציה והן באופוזיציה, קראו לשקול מחדש את הרפורמה בדלק. גם הכנסייה הקתולית במקסיקו קראה להורדת מחירי הדלק וביקשה מהממשלה "ללכת בדרכי שלום, צדק וסולידריות, ולמצוא פתרון אינטליגנטי ויצירתי לאתגרים הגדולים העומדים בפנינו."
צעדת מחאה במקסיקו סיטי נגד עליית מחירי הדלק, ב-9 בינואר 2017
הטבח בבית הכנסת בפיטסבורג

| חלק מאנטישמיות בארצות הברית |
| --- | --- |

 תאריך:  27 באוקטובר 2018 
 מקום:  קהילת עץ החיים – אור לשמחה 
 מטרה:  יהודים 
 קואורדינטות:  40°26′37″N 79°55′17″W﻿ / ﻿40.443611111111°N 79.921361111111°W﻿ / 40.443611111111; -79.921361111111
 סוג:  ירי המוני, רצח המוני, פשע שנאה 
 נשק:  רובה חצי אוטומטי מסוג AR-15 (אנ') של חברת קולט  מספר אקדחים מתוצרת גלוק
 הרוגים:  11 
 פצועים:  6 
 מבצע:  1 (רוברט באוורס)
 מספר מפגעים:  1 
 מניע:  אנטישמיות
  (למפת ארצות הברית מוגדלת) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה מקום הפיגוע(למפת ארצות הברית רגילה) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה מקום הפיגוע(למפת פנסילבניה רגילה) האריסברג פילדלפיה פיטסבורג אלנטאון אירי סקרנטון וילאמספורט ניו יורק ניו ג'רזי  מרילנד דל. ויר. מע. א ו ה י ו  ימת אירימקום הפיגוע(למפת פנסילבניה מוגדלת) האריסברג פילדלפיה פיטסבורג אלנטאון אירי סקרנטון וילאמספורט ניו יורק ניו ג'רזי  מרילנד דל. ויר. מע. א ו ה י ו  ימת אירימקום הפיגוע
 
הטבח בבית הכנסת בפיטסבורג היה פיגוע ירי רב-נפגעים ופשע שנאה על רקע אנטישמי ב-27 באוקטובר 2018, שהתרחש בבית הכנסת "קהילת עץ חיים – אור לשמחה" ("Tree of Life – Or L'Simcha") הקונסרבטיבי בשכונת סקווירל היל (אנ') שבעיר פיטסבורג שבפנסילבניה, ארצות הברית.
רשימת הקורבנות. לצד האנדרטה לזכר קרבנות אסון מגדלי התאומים בירושלים.
הפיגוע

הפיגוע התרחש בבוקר יום שבת, 27 באוקטובר 2018, י"ח בחשוון ה'תשע"ט, בשעה 9:54. הרוצח, רוברט באוורס, אמריקאי בעל עמדות אנטישמיות ולאומנות לבנה, חמוש ברובה חצי-אוטומטי נכנס לבית הכנסת בעיצומה של תפילת שחרית של שבת שכללה גם טקס הענקת שם לתינוקת שנולדה, כשהוא צועק "כל היהודים חייבים למות", ולאחר מכן פתח בירי אל קהל החוגגים והמתפללים.
באוורס, בן 48, מפנסילבניה, היה חבר באתרי ימין רדיקלי, והרבה להפיץ מסרים אנטישמיים. כשעתיים לפני הפיגוע פרסם הודעה ב-Gab (רשת חברתית פופולרית בקרב לאומנים לבנים ונאו-נאצים), שבה תקף את הארגון היהודי-אמריקאי היאס על סיועו למהגרים. מצבו הבריאותי של באוורס היה מעורער, והוא היה בטיפול פסיכיאטרי בעבר, בנוסף הועלו טענות לגבי שפיותו לאחר שאביו התאבד. לאחר שרצח שלושה מתפללים באולם המרכזי של בית הכנסת ירד למרתף ורצח ארבעה מתפללים נוספים. הוא עלה לקומה השלישית של בית הכנסת, שם רצח מתפללים נוספים. בקומה זו התנהל קרב יריות בין שוטרים לתוקף, עד לפציעתו ולכידתו. ארבעה שוטרים נפצעו בקרב יריות זה.
בסך הכל נרצחו בפיגוע 11 מתפללים, ונפצעו שניים. בנוסף נפצעו ארבעה שוטרים וכן הרוצח. הפצועים פונו לבתי החולים של אוניברסיטת פיטסבורג.
נגד באוורס הוגש כתב אישום ובו 44 סעיפי אשמה, בהם רצח וניסיון לרצח, שימוש בנשק חם, פשעי שנאה, והפרת חוקי זכויות אדם פדרליים, אך הוא כפר באישומים. כלי הנשק שהיו ברשותו של באוורס, רובה AR-15 ושלושה אקדחים, נרכשו באופן חוקי.
ההליך המשפטי נגד באוורס עודנו מתקיים כאשר התובעים הפדרליים מבקשים לדון אותו למוות ובאוקטובר 2020 הוא ביקש הסדר טיעון.
ב-16 ביוני 2023 הוא נמצא אשם בכל הסעיפים הפדרליים, וב-3 באוגוסט 2023 הוא נידון למוות בזריקה קטלנית.
תגובות לאחר הטבח

בעקבות הפיגוע, הורה הנשיא דונלד טראמפ על הורדת הדגל לחצי התורן לאות אבל. הוא קרא לגזור על הרוצח עונש מוות. כשנשאל האם הטבח קשור לחוקי הנשק בארצות הברית, השיב שייתכן שהטבח היה נמנע אילו היה שומר חמוש בבית הכנסת. בקהילה היהודית נשמעו קולות שונים של תמיכה.
בארצות הברית ובישראל גינו את הפיגוע בחריפות והביעו תמיכה בקהילה היהודית בארצות הברית.
ראו גם

טרור בארצות הברית
אנטישמיות בארצות הברית
פיגוע הירי בבית הכנסת בפאוויי
הערות שוליים

↑  עמית ולדמן, ‏11 נרצחו בטבח: "אנטישמיות רעילה", באתר ‏מאקו‏, 27 באוקטובר 2018
↑  "On Gab, an Extremist-Friendly Site, Pittsburgh Shooting Suspect Aired His Hatred in Full" (באנגלית). נבדק ב-2018-11-01.
↑  כתב אישום חמור הוגש נגד הרוצח הגזען מפיטסבורג, באתר www.hebrewnews.com
↑  The Alleged Pittsburgh Synagogue Shooter Legally Bought The Guns Used In The Massacre, באתר BuzzFeed, ‏30 באוקטובר 2018 (באנגלית).
↑  טראמפ על הירי בבית הכנסת: אם היה מאבטח חמוש במקום, אולי לא היו הרוגים, באתר הארץ, 27 באוקטובר 2018
↑  Trump says Pittsburgh synagogue should have had armed guards
↑  רות וייז, ‏"אנטישמיות באמריקה: הפנים האמיתיות", השילוח, 3, דצמבר 2018
הטבח בבית המשפט אויסקירכן

| --- | --- |

ארווין מיקולזסיק
 תאריך:  9 במרץ 1994
 מקום:  אויסקירכן 
 סוג:  ירי המוני, amok, פיצוץ התאבדות, תיק חקירה פלילי 
 הרוגים:  7
 פצועים:  8
 מבצע:  Erwin Mikolajczyk 
 מספר מפגעים:  1 
 
הטבח בבית המשפט אויסקירכן היה אירוע רצח המוני שהתרחש בבית המשפט המחוזי באויסקירכן, גרמניה, ב-9 במרץ 1994. מבצע הטבח, ארווין מיקולזסיק, התפרץ לבית המשפט חמוש באקדח ובפצצה לאחר שערעורו נדחה והחל לירות לכל עבר, רוצח שישה אנשים ופוצע שמונה אחרים.